סולראדג' טכנולוגיות

סולראדג' טכנולוגיות בע"מ (באנגלית: SolarEdge Technologies) היא חברת היי-טק ישראלית, העוסקת בפיתוח וייצור מערכות למיצוי ההספק של מתקני אנרגיה סולארית פוטו-וולטאים, ובמערכות לניטור ובקרת ביצועים. סולראדג', שהוקמה כחברת סטארטאפ ב-2006, היא כיום חברה ציבורית שמניותיה נסחרות בנאסד"ק. החברה נחשבה אחת מההצלחות הגדולות של ההייטק הישראלי לאחר שעברה את כל השלבים מחברת הזנק ועד לחברה ציבורית הנסחרת בשווי של מעל 18 מיליארד דולר, אך בשנים 2023–2024 חלה ירידה ניכרת בשווי השוק שלה, עד ל-1.71 מיליארד דולר ביולי 2024. סולראדג' הוקמה בשנת 2006 על ידי חמישה יוצאי היחידה הטכנולוגית של אגף המודיעין: גיא סלע, ששימש כמנכ"ל ויו"ר; ליאור הנדלסמן, סמנכ"ל שיווק ואסטרטגיית מוצר; יואב גלין, סמנכ"ל פיתוח; מאיר אדסט, סמנכ"ל לטכנולוגיות ליבה; ועמיר פישלוב, מנהל ארכיטקטורת תוכנה. החברה קיבלה מימון ראשוני של 10 מיליון דולר ממספר קרנות הון סיכון. בשנת 2008 השלימה סבב גיוס הון שני בהיקף של 23 מיליון דולר. קרן ההון סיכון ורטקס בניהול יורם אורון הובילה את הגיוס לצד המשקיעים הראשונים של החברה, הקרנות ג'נסיס, וולדן ואופוס קפיטל. הפיתוח הטכנולוגי של החברה מאפשר לנהל בצורה יעילה את ההליך להפקת חשמל מהשמש של תאים פוטו-וולטאים. במערכות סולאריות מייצרים התאים הפוטו-וולטאים זרם ישיר, אותו יש להמיר לזרם חילופין במתח של 220 וולט כדי שניתן יהיה להזין את האנרגיה לרשת החשמל. הטכנולוגיה של סולראדג', הכוללת שבבים, חומרה ותוכנה, מסייעת לבצע את הליך ההמרה באופן יעיל יותר ומאפשרת ניהול מרחוק של המערכות הסולאריות. לחברה מרכזי פיתוח בישראל, בבולגריה, בקוריאה הדרומית, באיטליה ובקליפורניה, ארצות הברית, ומשרדים ופעילות ב-28 מדינות ברחבי העולם ואתרי ייצור בסין, בווייטנאם, בהונגריה ובישראל. סולראדג' הונפקה לראשונה בנאסד"ק באפריל 2015 לפי שווי של 620 מיליון דולר בשנת 2017 הגיעו הכנסותיה השנתיות של החברה לכ-490 מיליון דולר ושווי השוק שלה הגיע לשיא של 2.4 מיליארד דולר.בשנת 2019 הגיעו הכנסות החברה ל-1.43 מיליארד דולר ובפברואר 2020 הגיע שווי השוק כבר למעל 7 מיליארד דולר. בשנת 2017 הודיע מנכ"ל החברה ואחד ממייסדיה, גיא סלע, כי הוא חולה בסרטן המעי הגס. ב-22 באוגוסט 2019, לאחר שנלחם כשנתיים במחלת הסרטן, פרש מתפקידו בחברה בשל מצבו הבריאותי והחברה מינתה את צבי לנדו, ששימש סמנכ"ל המכירות בחברה מאז 2008, כמנכ"ל במקומו. שלושה ימים לאחר פרישתו ב-25 באוגוסט 2019 נפטר סלע. במהלך שנות פעילותה הרחיבה החברה את תחומי פעילותה בשוק הסולארי ומספקת היום פתרונות הפקת אנרגיה ואגירת אנרגיה לשוק המערכות הביתי, המסחרי וכן לשוק המערכות הגדולות. יותר מ-2.3 מיליון ממירי החברה המותקנים ברחבי העולם מפיקים עשרות גיגה-וואט של אנרגיה ויותר מ-53 מיליון פנלים סולאריים מנוטרים בשרתי החברה. החברה אף הרחיבה את פעילותה לניהול צריכת האנרגיה בבתים וניהול ייצור האנרגיה למול דרישות הרשת וחברות החשמל. במהלך השנים התרחבה החברה לפעילות בשוק מערכות האל-פסק, ייצור תאי וסוללות ליתיום-יון ופיתוח מערכות הנעה לרכבים חשמליים. בינואר 2021 הפכה החברה לחברה הישראלית הגדולה ביותר בוול סטריט לאחר ששווי השוק שלה הגיע ל-18 מיליארד דולר ביולי 2020 הודיע ליאור הנדלסמן, אחד המייסדים על פרישתו מתפקיד פעיל בחברה והצטרפותו לקרן ההון סיכון גרוב ונצ'רס. החברה הודיעה שליאור יישאר בחברה בתפקיד של יועץ למנכ"ל. ב-20 בדצמבר 2021 מניות החברה נכנסו למדד S&P 500, והיא החברה הישראלית הראשונה שזכתה לכך. בשנים 2022-2023 על רקע עליית הריבית החברה הודיעה על האטה בקצב הצמיחה, מספר רבעונים רצופים. המניה הגיבה בירידה של 84% משער 365.13 דולר למניה ב-19.11.2021 לשפל של 72.59 ב-20.10.2023, בכך נמחקו מכספי המשקיעים כ-20 מיליארד דולר. ירידת שער המניה נמשכה גם ב-2024. ב- 21 בינואר 2024 הודיעה החברה על תוכנית התייעלות, במהלכה תפטר 550 עובדים בישראל ועוד 350 בעולם, ובסה"כ כ-16% מכוח האדם של החברה. במאי 2018 רכשה, תמורת 41 מיליון ש"ח, את חברת "גמאטרוניק" הממוקמת בהר חוצבים שבירושלים ומפתחת מערכות אל-פסק. "גמאטרוניק" הוקמה בשנת 1970 על ידי יוסי גורן. באוקטובר 2018 רכשה 75% ממניותיה של חברת קוקאם (Kokam) הדרום קוריאנית, שעוסקת בייצור סוללות ליתיום־יון המיועדת למערכות אגירת אנרגיה וכלי רכב חשמליים, תמורת 88 מיליון דולר. החברה השלימה את הרכישה לבעלות של 100% במהלך 2019. בינואר 2019 רכשה תמורת 77 מיליון דולר במזומן ובמניות את החברה האיטלקית S.M.R.E, שמפתחת מערכות הנעה לרכב חשמלי (כולל תיבות הילוכים, סוללות, מטענים ותוכנות לכלי רכב חשמליים). החברה השלימה את הרכישה לבעלות של כמעט 100% במהלך 2019. מטה החברה ממוקם בהרצליה פיתוח. ב-2021 חתמה החברה עם קבוצת עזריאלי על הסכם לפיו יוקם קמפוס החברה ברמת השרון מצפון לסינמה סיטי. הקמפוס יכלול 38 אלף מ"ר בנוי ו-950 מקומות חנייה על שטח בגודל 16.5 דונם. הסכם השכירות הוא ל-15 שנה עם אפשרות להארכה. מדיה וקבצים בנושא סולראדג' טכנולוגיות בוויקישיתוף אתר האינטרנט הרשמי של סולראדג' טכנולוגיות סולראדג' טכנולוגיות, ברשת החברתית פייסבוק סולראדג' טכנולוגיות, ברשת החברתית אקס (טוויטר) סולראדג' טכנולוגיות, ברשת החברתית אינסטגרם מידע עסקי על חברת סולראדג' טכנולוגיות באתרים Yahoo! Finance • MarketWatch • CNN Money • Bloomberg Business (באנגלית) סולראדג' טכנולוגיות, בגוגל פיננסים סולראדג' טכנולוגיות, באתר Crunchbase (באנגלית) סולראדג' טכנולוגיות, באתר EDGAR של הודעות ל-SEC (באנגלית) יורם גביזון, האיום על סולאראדג' עדיין לא התממש, הפתרון כבר מכאיב לה, באתר TheMarker‏, 27 בפברואר 2019 יורם גביזון, גיא סלע, מייסד חברת סולאראדג', מת בגיל 54 ממחלת הסרטן, באתר TheMarker‏, 25 באוגוסט 2019 ממירים סולאריים: רותמים את השמש להצלחה, באתר "חדשנות ישראלית" אור צרפתי, בתוך שנה הפכה סולאראדג' לחברה הישראלית הגדולה בנאסד"ק, באתר ביזפורטל, 6 בינואר 2021 שירי חביב ולדהורן, ‏עם רוח גבית מהבחירות בארה"ב: סולאראדג' הפכה לישראלית הגדולה בוול סטריט, באתר גלובס, 7 בינואר 2021 דיאנה בחור ניר, המשיך את הזרם, באתר כלכליסט, 18 בפברואר 2021 יורם גביזון, עם שווי של 60 מיליארד שקל, סולאראדג' היא סיפור הצלחה ישראלי שרבים לא מכירים, באתר TheMarker‏, 2 ביוני 2023 שירי חביב ולדהורן, ‏היא הייתה החברה הישראלית עם השווי הגבוה ביותר - ואז מחקה 15 מיליארד דולר. עכשיו מנהליה מדברים, באתר גלובס, 26 בנובמבר 2023 שלמה גרינברג, המתנה האדירה שהעניקה מהפכת הטכנולוגיה לישראל, ולמה סולאראדג' מעניינת?, באתר ביזפורטל, 1 בפברואר 2020 גיא גרימלנד, להפוך אנרגיית חשמל המופקת מהשמש ליעילה יותר: הסטארט אפ סולאראדג' גייס 10 מיליון דולר מג'נסיס פרטנרס, באתר הארץ, 24 באוקטובר 2007 גיא גרימלנד, חברת הקלינטק הישראלית סולאר-אדג' גייסה 23 מיליון דולר, באתר הארץ, 19 בדצמבר 2008 [1] מצגת משקיעים על החברה באתר המשקיעים של סולראדג' טלי ציפורי, ‏SolarEdge גייסה 126 מיליון ד' וקפצה לשווי של 802 מ' ד', באתר גלובס, 23 במרץ 2015 שירי חביב ולדהורן, ‏כולם מרוויחים בסולאראדג': שווי החברה זינק ל-2.4 מיליארד ד', באתר גלובס, 16 באפריל 2015 SolarEdge Announces Fourth Quarter and Full Year 2019 Financial Results, SolarEdge Technologies, Inc. (באנגלית) יורם גביזון, 30% בשלושה ימים: נגיף הקורונה אינו מדביק את קצב הצמיחה של סולאראדג', באתר TheMarker‏, 23 בפברואר 2020 שירי חביב ולדהורן, ‏מנכ"ל סולאראדג': "מאמין שאתגבר על הסרטן", באתר גלובס, 21 בנובמבר 2017 צלי גרינברג, מנכ"ל סולאראדג', גיא סלע, פורש בשל בעיות בריאות, באתר כלכליסט, 22 באוגוסט 2019 איתי שיקמן, "תרומה אין-סופית למודיעין": איש הצללים שהלך לעולמו בגיל 54, באתר ynet, 29 באוגוסט 2019 yochais, האופק החדש של סולאראדג': UPS, ניהול אנרגיה ורכב, באתר Techtime - חדשות אלקטרוניקה והייטק אור צרפתי, בתוך שנה הפכה סולאראדג' לחברה הישראלית הגדולה בנאסד"ק, באתר ביזפורטל, 6 בינואר 2021 שירי חביב ולדהורן, ‏עם רוח גבית מהבחירות בארה"ב: סולאראדג' הפכה לישראלית הגדולה בוול סטריט, באתר גלובס, 7 בינואר 2021 ליאור הנדלסמן עוזב את סולאר-אדג', באתר TechTime‏, 16 ביולי 2020 סופי שולמן, סולאראדג' עושה היסטוריה: נכנסת למדד S&P 500, באתר כלכליסט, 4 בדצמבר 2021 "SolarEdge Technologies Stock Plunges on Customer Bankruptcy". אלמוג עזר, סולאראדג' מפטרת 900 עובדים, 550 מהם בישראל, באתר כלכליסט, 21 בינואר 2024 שלומית לן, ‏יש גם אקזיטים עצובים: הסיפור של התעשיין יוסי גורן, באתר גלובס, 26 במאי 2018 שירי חביב ולדהורן, ‏מניית סולאראדג' מתאוששת בעקבות רכישה של ספקית סוללות קוריאנית ב-88 מיליון דולר, באתר גלובס, 11 באוקטובר 2018 שירי חביב ולדהורן, ‏סולאראדג' ממשיכה להתרחב: רוכשת שליטה ב-SMRE האיטלקית תמורת 77 מיליון דולר, באתר גלובס, 7 בינואר 2019